**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL NAUJOS VIEŠOJO TRANSPORTO RŪŠIES DIEGIMO KLAIPĖDOS MIESTE PATVIRTINIMO**

2020 m. liepos 13 d. Nr. T1-205

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 28 ir 33 punktais, 2017 m. liepos 27 d. Klaipėdos miesto savivaldybės tarybos sprendimu Nr. T2-195 „Dėl pritarimo projekto „Elektra varomo viešojo transporto naujų galimybių plėtra (depo)“ įgyvendinimui“, UAB „Civitta“ atlikta Perspektyvinio naujų viešojo transporto rūšių diegimo galimybių studija, atsižvelgdama į 2020 m. vasario 14 d. Klaipėdos miesto savivaldybės tarybos kolegijos nutarimą (protokolas Nr. TAK-1), Klaipėdos  miesto savivaldybės taryba nusprendžia:

1. Pritarti naujos viešojo transporto rūšies diegimo Klaipėdos mieste alternatyvai „BRT įgyvendinimas panaudojant esamas eismo juostas (3 variantas)“.
2. Patvirtinti Naujos viešojo transporto rūšies diegimo Klaipėdos mieste gaires (pridedama) ir integruoti jas į Klaipėdos miesto savivaldybės 2021–2030 metų strateginį plėtros planą.
3. Pavesti Klaipėdos miesto savivaldybės administracijos direktoriui parengti ir patvirtinti Naujos viešojo transporto rūšies diegimo įgyvendinimo veiksmų planą.
4. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Transporto skyriaus vyr. specialistė

Lina Žemaitytė, tel. 39 60 920

20-07-08